Боян Бойчев
Присъда

chitanka.info

Затвор е. Светът е затвор.

Без тебе не мога.

Затворени са просторите

Под небето злокобно.

Решетка. Небе с решетки.

За пощада те моля.

Мечтите гибнат разстреляни

Под небето прокобно.

Зидове. Край мен са иззидани.

Ти моя си орис.

Сили нямам да се вдигна

Да нарисувам прозореца.

Гибели. Всичко е гибелно.

Само теб ще обичам.

Дните ще стигнат ли?

Бързо изтичат…

Осъден съм. И… умирам.

Фатална красавица.

Отиваш си, аз си отивам —

Недопита наздравица.

февруари 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.